האגודה הישראלית לפסיכותרפיה פסיכואנליטית - "ההיסטוריה של ההיסטריה וההיסטריה של ההיסטוריה"
"ההיסטוריה של ההיסטריה וההיסטריה של ההיסטוריה"
יום חמישי הקרוב !!
בית השחמט ברמת אביב !!
להרצאה בודדת: חבר אגודה - 60 ¤ סטודנט/גימלאי – 70 ¤, אינו חבר – 90 ש"ח.
לכל 8 ההרצאות: חבר-350 ¤, סטודנט/מתמחה/גימלאי - 450 ¤, אינו חבר – 600 ¤.
"לאן נעלמים הברווזים כשהאגם קופא?" שואל הולדן קולפילד ב"תפסן בשדה השיפון".
ברוח שאלה מטרידה זו, עוסקת הרצאתי בשובה המחודש של ההיסטריה ובתהייה היכן היתה כל הזמן הזה. מתוך מחשבה זו אסקור תחילה את היסטוריית ה"היעלמות", אציע מספר הסברים למהלך זה ואצביע על הדינמיות שלו בהופעה המחודשת של העיסוק בהיסטריה לפני כעשור. כמו כן אראה איך במהלך המעבר שעשתה הפסיכואנליזה מדגש על מיניות לדגש על צרכי עצמי וקשרי אובייקט, היא ויתרה על עושר ומורכבות החשיבה על היסטריה והמירה אותה בראייה חלקית, מפצלת ולעתים דיסוציאטיבית של המופע התיאטרלי המורכב מתוך הפנטזיה הלא-מודעת, מהתשוקה, מהזיכרון ומהגוף.
ההיסטריה מהווה למעשה מקרה מבחן ספציפי לשאלה רחבה וכוללת יותר – שאלת מעמדה של המיניות בפסיכואנליזה היום. ברצוני לשרטט את המעבר ממרכז הכובד של הפאן-מיניות (ראשית הפסיכואנליזה) אל מרכז הכובד של רגשות געגוע, חסר ובטחון, ולהציע שהמשימה המוטלת לפתח החשיבה הפסיכואנליטית היום, היא השאלה האם וכיצד נוכל להבין את הקשרים שבין צרכי התקשרות (אטצ'מנט) לבין תשוקה, בין צרכי בטחון לארוטיות.
בדברי אדגים, תיאורטית (דרך לפלנש, בולאס ומקדוגל) ודרך דוגמאות קליניות, כיצד מהווה ההיסטריה צומת של מפגש אנליטי מורכב בין המיני ובין צרכי עצמי ראשוניים, וממחישה את הבעייתיות והמורכבות של ביטויי המיניות וההזדקקות הנפשיים, בין סובייקט לאובייקט, בין מטפלים למטופלים.
מתוך דברי אלו עולה שלא ניתן להתייחס למיניות ללא אובייקט וגם להפך, שאין אובייקט ללא מיניות.
ד"ר ענת פלגי הקר, פסיכולוגית קלינית ופסיכואנלטיקאית, החברה לפסיכואנליזה בישראל, ירושלים. מחברת הספר: מאי-מהות לאימהות - חיפוש פסיכואנליטי פמינסטי אחר האם כסובייקט. הוצאת עם עובד.